На асабісты прыём да кіраўніка раёна звярнулася былая старшыня Павяцкага сельсавета Люцыя Гар-дзель з просьбай завяршыць добраўпарадкаванне могілак у Папках. Яшчэ пад яе кіраўніцтвам насельніцтва сабрала грошы. Спілавалі аварыйныя дрэвы, планавалі ўстанавіць агароджу. Аднак справы замарудзіліся, бо і старэйшына перадала свае паўнамоцтвы іншаму. Нядаўна на святым месцы пабывалі каровы, пасля сябе пакінулі шмат праблем. Каб такое не паўтарылася, трэба тэрмінова прыняць меры. Хутка восеньскія “Дзяды”. Пераемнік Люцыі Ігнатаўны Віктар Бандарэнка бярэ сітуацыю ў свае рукі.